cyanic-selkie/wikianc huggingface dataset:
Jastrebarsko
Historija
Jastrebarsko se prvi put spominje 1249. u ispravi bana Stjepana, a 1257. kralj Bela IV dodijelio mu je status slobodnog kraljevskog trgovišta. Kao dan grada slavi se 13. novembar, kada je 1991. JNA napustila grad. Do teritorijalne reorganizacije u Hrvatskoj nalazio se u sastavu stare općine Jastrebarsko.
Stanovništvo
Na popisu stanovništva 2011. godine, grad Jastrebarsko je imao 15.866 stanovnika, od čega u samom Jastrebarskom 5.493.
Grad Jastrebarsko
Napomena: ''Nastao iz stare općine Jastrebarsko. U 1910. i 1921. dio podataka sadržan je u općini Klinča Sela.''
IC 222
IC 222 (također poznat kao MCG 2-7-4 i PGC 9036) je spiralna galaksija koja je udaljena oko 605 miliona sg od Zemlje i nalazi se u sazviježđu Ovan. Najveći prečnik je 0,80 (141 hiljada sg) a najmanji 0,5 uglovnih minuta (88 hiljada sg). Prvo otkriće je napravio Stephane Javelle 11. januara 1894. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 3501
NGC 3501 (također poznat kao MCG 3-28-51, PGC 33343 i UGC 6116) je spiralna galaksija koja je udaljena oko 52 miliona sg od Zemlje i nalazi se u sazviježđu Lav. Najveći prečnik je 3,90 (59 hiljada sg) a najmanji 0,5 uglovnih minuta (7 hiljada sg). Prvo otkriće je napravio Jean Marie Edouard Stephan 23. aprila 1881. godine.
IC 1916
Najbliži NGC/IC objekti
Sljedeći spisak sadrži deset najbližih NGC/IC objekata.
Božić Herculea Poirota
Božić Herculea Poirota je roman Agathe Christie iz 1939. u kojem slučaj rješava slavni Hercule Poirot.
Radnja
Na tradicionalnom ručku za badnjak u kući porodice Lee, domaćin kuće, stari gospodin Lee je brutalno ubijen. Slučaj preuzima Hercule Poirot i spituje sve ukućane i traži tragove da mu pomognu da riješi slučaj. Slučaj se pokazuje kao izuzetno težak jer se dogodio u zatvorenoj sobi. Poirot otkriva da nisu svi onakvi kakvi su se predstavili. na kraju otkriva da je ubica ustvari nezakoniti sin ubijenog starca - Alfred Lee.
Ubijeni Simon Lee je predstavljen kao škrt, smaodopadni starac koji se obogatio iskopavajući dijamante u Južnoj Africi. Svoju suprugu, Adeleidu je često varao i imao vanbračnu, nezakonitu djecu širom svijeta. Svoje ljubavne afere nije sakrivao pred suprugom, napotiv hvalio se njima, dok je ona sve to trpila.
Simon Lee, za Božić ugošćuje čitavu porodicu, uključujući sina Harryja, slikara Davida sa suprugom Hildom, Georgea sa suprugom Magdalenom, kao i sina Alfreda i njegovu ženu Lidyu. Posebna gošća je Simonova unuka Pilar Estravados koja je živjela u Španiji. Također im se pridružio i Sthepan Farr, sin simonovog prijatelja.
Sinapsna vezikula
U neuronu, sinapsne vezikule (ili neurotransmiterske vezikule) pohranjuju različite neurotransmitere koji se oslobađaju u sinapsi. Oslobađanje je regulirano naponsko ovisnim kalcijskim kanalom. Vezikule su neophodne za propagiranje nervnih impulsa između neurona i konstantno ih stvara ćelija. Područje u aksonu koje sadrži grupe vezikula je aksonski terminal ili "terminalno dugme". U periodu od deset minuta stimulacije na 0,2 Hz može se osloboditi do 130 vezikula po tipki/dugmetu. U vidnom korteksu ljudskog mozga, sinapsne vezikule imaju prosječni prečnik od 39,5 nanometara (nm) sa standardnom devijacijom od 5,1 nm.
Struktura
Sinapsne vezikule su relativno jednostavne jer se u sferu prečnika 40 nm uklapa samo ograničen broj proteina. Pročišćene vezikule imaju omjer protein:fosfolipidi 1:3 sa sastavom lipida od 40% fosfatidilholina, 32% fosfatidiletanolamina, 12% fosfatidilserina, 5 % fosfatidilinozitola i 10% holesterola.
Elizabeta od Bavarske (carica)
Elizabeta Amalija Eugenija od Bavarske (njemački: Elisabeth Amalie Eugenie; 24. decembar 1837 - 10. septembar 1898), poznata pod nadimkom Sisi, je bila austrijska carica i ugarsko-hrvatska kraljica kao supruga cara Franje Josipa.
Sinapsna vezikula
Struktura
Sinaptičke vezikule sadrže dvije klase obaveznih komponenti: transportni proteini uključeni su u preuzimanje neurotransmitera i prometne proteine koji učestvuju u egzocitozama, endocitozama i recikliranju sinapsnih vezikula.
Elizabeta od Bavarske (carica)
Mladost
Rođena je u Minhenu i bila kćerka Maksimilijana Josipa, vojvode u Bavarskoj, i princeze Ludovike od Bavarskoj, te je kao takva nosila titulu vojvotkinje u Bavarskoj. S majkom i sestrom Helenom je putovala u Austriju, gdje je Helena trebala biti predstavljena mladom austrijskom caru Franji Josipu. Franjo Josip je, međutim, izabrao Elizabetu i par je vjenčan u Beču 24. aprila 1854. godine, čime je Elizabeta postala carica i kraljica. Nova carica se teško prilagođavala strogom habsburškom dvoru.
Sinapsna vezikula
Struktura
Stehiometrija za kretanje različitih neurotransmitera u vezikulu data je u sljedećoj tabeli.
Nedavno je otkriveno da sinapsne vezikule sadrže i male molekule RNK, uključujući fragmente tRNK, Y RNK i mirRNK. Vjeruje se da ovo otkriće ima širok utjecaj na proučavanje hemijskih sinapsi.
Elizabeta od Bavarske (carica)
Bračni život
Carica je ubrzo rodila dvije kćerke i sina, a nešto kasnije još jednu kćerku. Smrt njenog prvorođenčeta teško je pogodila Elizabetu. Godine 1860. razboljela se i napustila Beč, te putovala Madeira ostrvima. Elizabeta nije učestvovala u odgoju i obrazovanu svoje djece, koja su bila prepuštena nani Sofiji, Elizabetinoj svekrvi. Nakon rođenja četvrtog djeteta odnos cara i carice se počeo hladiti, a Elizabeta je nastavila putovati Evropom i vrlo rijetko viđati svoju porodicu. Većinu svoga vremena provodila je u uljepšavanju i čuvanju svoje ljepote po kojoj je ostala poznata. Zbog čestog odsustvovanja iz Beča i rijetkog viđanja supruga koji ju je varao s glumicom Katharinom Schratt, bila je povezivana sa nizom muškaraca koji su bili smatrani njenim ljubavnicima. Elizabeta je uživala u pisanju i čitanju poezije, te učenju grčkog jezika.
Sinapsna vezikula
Efekti neurotoksina
Poznato je da neki neurotoksini, kao što je batrahotoksin, uništavaju sinapsne vezikule. Tetanusbi toksin oštećuje membranski protein povezan sa vezikulama (VAMP), tip v-SNARE, dok botulinum toksin oštećuje t-SNARE i v-SNARE i tako inhibira sinapsni prijenos. Paukov toksin zvani alfa-latrotoksin vezuje se za neureksine, oštećujući vezikule i izazivajući masovno oslobađanje neurotransmitera.
Elizabeta od Bavarske (carica)
Atentat
Dana 10. septembra 1898. godine u Ženevi u Švicarskoj, šezdesetogodišnju caricu je u srce turpijom ubo mladi anarhist po imenu Luigi Lucheni. Carica je bila u šetnji sa svojom pratnjom koja nije bila svjesna ozbiljnosti situacije sve dok carici nije bio skinut korzet koji je sprječavao krvarenje, a nakon skidanja korzeta carica je iskrvarila. Sahranjena je u Carskoj kripti u Beču.
Sinapsna vezikula
Cikus sinapsnih vezikula
Ciklusi sinapsnih vezikula mogu se podijeliti u nekoliko ključnih koraka:
Komponente sinapsnih vezikula se u početku prenose u sinapsu, koristeći članove porodice motornih kinezina. U C. elegans glavni motor za sinapsne vezikule je UNC-104. There is also evidence that other proteins such as UNC-16/Sunday Driver regulate the use of motors for transport of synaptic vesicles.
U sinapsi, sinapsne vezikule pune se neurotransmiterom. Punjenje transmitera je aktivan proces koji zahtijeva transporter neurotransmitera i ATPaznu protonsku pumpu koja obezbeđuje elektrohemijski gradijent. Ovi transporteri su selektivni za različite klase transmitera. Do danas opisana je karakterizacija unc-17 i unc-47, koji kodiraju vezikulskiki acetilholinski transporter i vezikulski GABA transporter.
Napunjene sinapsne vezikule moraju pristati blizu mjesta oslobađanja, međutim pristajanje je korak u ciklusu o kojem se malo zna. Mnogi proteini na sinapsnim vezikulama i na mjestima oslobađanja su identificirani, ali nijedna od identificiranih interakcija protein-protein vezikula i proteina mjesta oslobađanja ne može objasniti fazu spajanja ciklusa. Mutanti u rab-3 i munc-18 mijenjaju pristajanje vezikula ili organizaciju vezikula na mjestima oslobađanja, ali ne ometaju u potpunosti pristajanje. SNARE proteini su u ovom ciklusu također uključeni u korak pristajanja.
Nakon što sinapsne vezikule inicijalno pristanu, moraju biti pripremljene prije nego što počnu fuziju. Prvi sloj (grundiranje) priprema sinapsne vezikule obavlja se tako da su u stanju da se brzo spoje kao odgovor na priliv kalcija. Smatra se da ovaj korak pripreme uključuje formiranje djelimično sastavljenih SNARE-ovih kompleksa. U ovom događaju učestvuju proteini Munc13, RIM i RIM-BP. Smatra se da Munc13 stimulira promjenu t-SNARE sintaksina iz zatvorene konformacije u otvorenu konformaciju, koja stimulira sklapanje kompleksa v-SNARE /t-SNARE. RIM također regulira pripremu, ali nije od suštinskog značaja za korak.
Ovo objašnjava ponovni unos sinapsnih vezikula u modelu pune kontaktne fuzije. Međutim, druge studije prikupljaju dokaze koji sugeriraju da ovaj tip fuzije i endocitoza nije uvijek slučaj.
Recikliranje vezikula
Smatra se da su dva vodeća mehanizma djelovanja odgovorna za recikliranje sinaptičkih vezikula: *potpuna kolapsna fuzija i
Fuzija potpunim kolapsom
Pokazalo se da periodi intenzivne stimulacije na neurvnim sinapsama smanjuju broj vezikula, kao i povećavaju ćelijski kapacitet i površinu. Ovo ukazuje na to da se sinapsne vezikule, nakon što oslobode svoj neurotransmiterski teret, spajaju sa ćelijskom membranom i postaju dio nje. Nakon označavanja sinapsnih vezikula sa HRP-om (peroksidaza hrena), Heuser i Reese su otkrili da su dijelovi ćelijske membrane na žabljem nervnomišićnom spoju bili preuzeti u ćelije i pretvoreni nazad u sinapsne vezikule. Studije sugeriraju da cijeli ciklus egzocitoze, preuzimanja i reformacije sinapsnih vezikula zahtijeva manje od jedne minute.
U potpunoj kolapsnoj fuziji, sinapsna vezikula spaja se i postaje ugrađena u ćelijsku membranu. Formiranje nove membrane je proces posredovan proteinima i može se dogoditi samo pod određenim uvjetima. Nakon akcijskog potencijala, Ca2+ preplavljuje presinapsnu membranu. Ca2+ vezuje se za specifične proteine u citoplazmi, od kojih je jedan sinaptotagmin, koji zauzvrat pokreće potpunu fuziju sinapsne vezikule sa ćelijskom membranom. Ovo potpuno spajanje pora potpomognuto je proteinima SNARE. Ova velika porodica proteina posreduje u spajanju sinapsnih vezikula na ATP ovisan način. Uz pomoć sinaptobrevina na sinapsnoj vezikuli, t-SNARE kompleks na membrani, koji se sastoji od sintaksin i SNAP-25, može pristati, primiti i spojiti sinapsnu vezikulu u membranu.
Pokazalo se da je mehanizam koji stoji iza potpunog kolapsa meta toksina botulinumskih i tetanusnih toksina. Botulinski toksin ima aktivnost proteaza koje razgrađuju SNAP-25 protein. SNAP-25 protein je potreban za fuziju vezikula koje oslobađaju neurotransmitere, posebno acetilholin. Botulinum toksin u suštini cijepa ove SNARE proteine i na taj način sprječava spajanje sinapsnih vezikula sa ćelijskom sinapsnom membranom i oslobađanje njihovih neurotransmitera. Tetanusni toksin slijedi sličan put, ali umjesto toga na sinapsnoj vezikuli napada protein sinaptobrevin. Zauzvrat, ovi neurotoksini sprečavaju sinapsne vezikule da završe potpunu kolapsnu fuziju. Bez ovog mehanizma može doći do grčenja mišića, paralize i smrti.
Modulacija
Čini se da ćelije stoga imaju najmanje dva mehanizma za recikliranje membrane. Pod određenim uslovima, ćelije se mogu prebaciti s jednog mehanizma na drugi. Spora, konvencijskaa, potpuna kolapsna fuzija dominira sinapsnom membranom kada su nivoi Ca2+ niski, a mehanizam brzog poljupca i bjega se prati kada su visoki nivoi Ca2+.
Ales et al. pokazali su da povišene koncentracije vanćelijskih iona kalcija pomjeraju preferirani način recikliranja i oslobađanja sinapsnih vezikula na mehanizam poljubi i bježi na način koji ovisi o koncentraciji kalcija. Predloženo je da se tokom sekrecije neurotransmitera u sinapsama, način egzocitoze modulira kalcijem, kako bi se postigli optimalni uslovi za spregnutu egzocitozu i endocitozu prema sinapsnoj aktivnosti..
Eksperimentalni dokazi sugeriraju da je poljubac i bjeg dominantan način sinapsnog otpuštanja na početku nizova stimulansa. U ovom kontekstu, ovaj model odražava veliku vjerovatnoću oslobađanja vezikula. Učestalost poljupca i bjega se također povećava brzim aktiviranjem i stimulacijom neurona, što sugerira da je kinetika ovog tipa oslobađanja brža od drugih oblika vezikulskog oslobađanja.
NGC 314
NGC 314 (također poznat kao ESO 411-32, IRAS 00544-3214, MCG -5-3-15 i PGC 3395) je prečkasta spiralna galaksija koja je udaljena oko 258 miliona sg od Zemlje i nalazi se u sazviježđu Kipar. Najveći prečnik je 0,90 (68 hiljada sg) a najmanji 0,8 uglovnih minuta (60 hiljada sg). Prvo otkriće je napravio John Frederick William Herschel 27. septembra 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Ebu-Ubejde Amir ibn El-Džerrah
Ebu-Ubejde Amir ibn El-Džerrah (arapski: أبو عبيدة عامر بن عبدالله بن الجراح), više poznat kao Ebu-Ubejde (Ubejdov otac), je bio jedan od desetorice ashaba Allahovog poslanika Muhammeda kojima je obećan dženet. Bio je komadant islamske vojske za vrijeme halife Omera ibn Hataba i jedan od Omerovih prijedloga za njegovog nasljednika na mjesto halife.
Djetinjstvo
Ebu Ubejde je rođen 583. godine u kući Abdulaha ibn Džerraha, trgovca po zanimanju. Ebu Ubejde je pripadao plemenu Kurejšije. I prije prelaska na islam smatran je jednim od cjenjenih i moralnih ljudi iz plemena Kurejš
Prelazak na Islam
Tokom 611. godine, Muhammed je propovjedao islam stanovnicima Meke. Počeo je sa pozivanjem najbliže rodbine. Ebu Ubejde je primio islam samo dan nakon Ebu Bekra 611. godine.
Hidžra u Abesiniju
Obzirom da je veoma rano primio islam, bio je jedan od onih koji su prošli veoma težak period u Meki. Zlostavljanje prvih muslimana koje su doživljavali od oponenata islama je kuliminiralo. Ebu Ubejde je bio jedan u grupi od 83 muškarca i 20 žena koji su emigrirali u Abesiniju.
Hidžra u Medinu
Godine 622. godine, nakon hidžre poslanika Muhammeda iz Meke u Medinu, Ebu Ubejde je također migrirao. Nakon što je došao u Medinu, Muhammed je spojio porodice muhadžira i ensarija u jedno domaćinstvo, tako da je spojio Ebu Ubejda sa Muazom ibn Džebelom. Živjeli su u miru i vjeri oko jednu godinu dok Kurejšije iz Meke nisu skupili vojsku zbog napada na Medinu.
Bitke za vrijeme Muhammeda
mini|150px|Bitka na Bedru
Bitka na Bedru
624. godine, Ebu Ubejd je učestvovao u bitkama koje su se odigravale između mekanskih Kurejšija i medinskih muslimana. U jednoj od tih bitaka Ebu Ubejd se borio protiv svoga oca koji je bio na strani Kurejšija. Ebu Ubejd je u toku bitke izbjegavao oca, ali mu je otac spriječio put i Ebu Ubejda je bio prisiljen da ga ubije.
N ili M?
N ili M ? (izdat 1941.) je roman Agathe Christie u kojem su predstavljeni Tommy i Tuppence.
Ebu-Ubejde Amir ibn El-Džerrah
Bitka na Bedru
"Ne treba da ljudi koji u Allaha i u onaj svijet vjeruju budu u ljubavi sa onima koji se Allahu i Poslaniku Njegovu suprotstavljaju, makar im oni bili očevi njihovi, ili braća njihova, ili rođaci njihovi. Njima je on u srca njihova vjerovanje usadio i svjetlom Svojim ih osnažio, i on će ih uvesti u džennetske bašče kroz koje će rijeke teći, da u njima vječno ostanu. Allah je njima zadovoljan, a i oni će biti zadovoljni Njime. oni su na Allahovoj strani, a oni na Allahovoj strani će, sigurno, uspjeti."(Kur'an 58:22)
Bitka na Uhudu
625. godine je učestvovao u Bici kod Uhuda u kojoj su mušrici na čelu sa tada, mušrikom Halid ibn Velidom pobjedili muslimansku vojsku. U toj bici je Ebu Ubejd izgubio dva prednja zuba, vadeći zubima komadiće oklopa koji su se zabili u lice poslanika Muhammeda.
630. godine, kada je muslimanska vojska osvojila Meku, Ebu Ubejd je komandovao jednom od četiri vojske koje su ušle u grad iz različitih pravaca. Kasnije te iste godine, je sudjelovao u bici kod Hunejna i u opsadi grada Taifa. Bio je i dio Tebuk vojne kampanje pod komandom Muhammeda. Po povratku iz bitke za Tebuk, u Medinu su iz Jemena i Nedžrana došle dvije delegacije kršćana sa ciljem da prihvate islam. Od Poslanika su tražili da im pošalje nekoga ko će ih podučiti islamu. Muhammed im je odgovorio:
"S vama ću poslati iskrenog, vjernog i časnog čovjeka, Ebu Ubejda - Emina ummeta!"
Bolest
Na putu prema Siriji gdje je putovao sa halifom Omerom saznali su vijest o kugi koja je izbila u Iraku i Siriji. Omer se vratio sa granice predlažući i Ebu Ubejdi isto, međutim vojska Ebu Ubejda je već bila u Siriji i Ebu Ubejd mu je uzvratio “ Zar bježiš od Allahove odredbe, o Omere?” Omer mu je uzvratio razočaran: ”da mi je neko drugi to rekao ne bih se čudio…da bježim od Allahove odredbe ka Allahovoj odredbi”. Halifa nije otišao u Siriju jer je Poslanik prije naredio da se niti ulazi niti izlazi iz mjesta koje je zadesila kuga. Ebu Ubejde se vratio svojoj vojsci koja je bila u mjestu Emesa u Siriji. Nekoliko puta mu je Halifa slao pismo sa savjetima a poslije i naređenjima da napusti Siriju, na šta mu je Ebu Ubejde uzvraćao da je njegova vojska uvijek bila uz njega poslušna, i da ih ne želi ostaviti. Ubrzo nakon toga Ebu Ubejd je obolio od kuge.
Smrt
Kada mu se smrt približila, skupio je svoju vojsku i održao slijedeći govor:
“Dozvolite mi da vas posavjetujem, ako me poslušate bit ćete na Pravom Putu; obavljajte molitvu, postite mjesec Ramazan, udjeljujte siromasima, obavljate Hadž i Umru, ostanite jedinstveni i budite poslušni svojim pretpostavljenim, šta god da vam narede. Ne dozvolite da vas ovaj prolazni svijet zavede jer znajte, i da živite hiljadu godina opet ćete doći u stanje u kojemu se ja sada nalazim. Neka je Mir s vama i Milost Božija”.
Zatim je ostavio Muaza ibn Džebela kao svoga nasljednika. Umro je 639. godine.
Sara-Teodora
Sara-Teodora je bila bugarska carica iz vremena Drugog Bugarskog carstva, druga supruga cara Ivana Aleksandra.
Biografija
Izvori se slažu, da je Sara bila jevrejskog porijekla i sa svojom porodicom živjela u jevrejskoj četvrti u Tirnovu. Ivan Aleksandar razveo se sa svojom prvom ženom Teodorom Basarab, koja je bila potom prinuđena da se zamonaši, a Sara se preobratila u pravoslavlje, prihvatila ime Teodora i ubrzo postala druga careva supruga. Vjenčali su se 1340. godine, Imali su petero djece: sinove Ivana Šišmana i Ivan Asen; kćeri Kera Tamara, Kera Marija, Desislava Bugarska i Vasilisa.
Nema sumnje o tome da je Teodora odigrala značajnu ulogu u podjeli Bugarske imperije između njenog prvorođenog sina Ivanom Šišmanom i Ivanom Sracimirom, jedinim preživjelim sinom bivše caricе. S obzirom da je Ivan Šišman bio prvi sin Ivana Aleksandra, koji je rođen poslije njegovog dolaska na prijestol, Teodora je smatrala da je on jedini zakonski nasljednik. Ivan Šišman bio je krunisan kao su-imperator sa svojim ocem. Car, Ivan Aleksandar je učinio svog najstarijeg sina despotom Vidina. Poslije smrti Ivana Aleksandra, 1371, Ivan Šišman postao je car, a Ivan Sracimir je proglasio Vidin posebnim kraljevstvom. Odnosi među dvojicom bugarskih imperatora postali su hladni i ostali su takvima, bez obzira na prijeteće invazije Osmanlija.
Bata Živojinović
Velimir "Bata" Živojinović je bio srbijanski i jugoslavenski glumac. Glumio je u više od 300 filmova i nekoliko desetina TV-serija.
Rođen je 5. juna 1933. u mjestu Koraćica, nedaleko od Beograda. Završio je srednju glumačku školu u Nišu i Novom Sadu. 1954. godine primljen je na Pozorišnu akademiju. U to doba imao je dosta nastupa u Beogradskom dramskom pozorištu.
Dobitnik je mnogih filmskih nagrada u zemlji i inozemstvu.
1991. godine postao je aktivan član Socijalističke partije Srbije. Bio je njen poslanik u srbijanskom parlamentu do 2003. Na izborima za predsjednika Srbije 2002. bio je kandidat socijalista. Osvojio je oko 120.000 glasova.
Preminuo je 22. maja 2016. u Beogradu nakon duge i teške bolesti.
Vijeće Ujedinjenih nacija za ljudska prava
Vijeće istražuje navode o kršenju ljudskih prava u državama članicama Ujedinjenih naroda i bavi se tematskim pitanjima ljudskih prava kao što su sloboda udruživanja i okupljanja, sloboda izražavanja, sloboda vjerovanja i vjeroispovijesti, prava žena, LGBTQ+ prava, i prava rasnih i etničkih manjina.
Vijeće je osnovala Generalna skupština Ujedinjenih nacija 15. marta 2006. kako bi zamijenilo Komisiju Ujedinjenih nacija za ljudska prava (UNCHR, ovdje CHR). Vijeće blisko sarađuje s Uredom visokog komesara za ljudska prava (OHCHR) i koristi "posebne procedure" Ujedinjenih nacija. Često je oštro kritikovano zbog uključivanja zemalja članica u kojima je zabilježeno kršenje ljudskih prava.
Struktura
Članovi Generalne skupštine Ujedinjenih nacija biraju članove koji zauzimaju 47 mjesta u Vijeću za ljudska prava. Mandat svakog mjesta je tri godine i nijedan član ne može zauzimati mjesto duže od dva uzastopna mandata. Mjesta su raspoređena među regionalnim grupama Ujedinjenih nacija na sljedeći način: 13 za Afriku, 13 za Aziju, šest za istočnu Evropu, osam za Latinsku Ameriku i Karibe (GRULAC) i sedam za Zapadnoevropsku i ostale grupe (WEOG). Prethodni CHR imao je 53 člana, koje je izabralo Ekonomsko-socijalno vijeće (ECOSOC) većinom prisutnih i koji su glasali.
Sjednice
UNHRC održava redovne sjednice tri puta godišnje: u martu, junu i septembru. UNHRC može u bilo kojem trenutku odlučiti da održi posebnu sjednicu za rješavanje slučajeva kršenja ljudskih prava, a na zahtjev trećine država članica. Do maja 2020. održano je 28 posebnih sjednica.
Članovi
Vijeće se sastoji od 47 članova, koje godišnje bira Generalna skupština UN-a na periodični trogodišnji mandat. Članovi se biraju na osnovu pravične geografske rotacije koristeći regionalni sistem grupisanja Ujedinjenih nacija. Članovi imaju pravo na izbor za još jedan mandat, nakon čega se moraju odreći svog mjesta.
Sjedišta su raspoređena po sljedećem principu:
Suspenzije
Generalna skupština može suspendovati prava i privilegije bilo kojeg člana Vijeća za kojeg se odluči da je sistematski, grubo i neprestano kršio ljudska prava tokom mandata. Proces suspenzije zahtjeva dvotrećinsku većinu glasova Generalne skupštine. U rezoluciji kojom se osniva UNHRC navodi se da "prilikom izbora članova Vijeća, države članice uzimaju u obzir doprinos kandidata u promicanju i zaštiti ljudskih prava kao i njihova data dobrovoljna obećanja i obaveze", te da će se "članovi izabrani u Vijeće pridržavati najviših standarda u promociji i zaštiti ljudskih prava".
Prema tim odredbama i kao odgovor na preporuku članova Vijeća, Generalna skupština 1. marta 2011. izglasala je suspenziju članstva Libije zbog situacije u zemlji nakon "nasilnog obračuna s antivladinim demonstrantima"; Libiji je članstvo vraćeno 18. novembra 2011. Također, 7. aprila 2022. na 11. vanrednoj posebnoj sjednici Generalne skupštine Rusiju je suspendovana iz Vijeća zbog grubih i sistematskih kršenja ljudskih prava počinjenih tokom invazije na Ukrajinu 2022. Zamjenik ambasadora Genadij Kuzmin rekao je da se Rusija povukla iz Vijeća ranije tokom dana u očekivanju glasanja. Rusija je prva članica Vijeća sigurnosti UN-a koja je uklonjena iz bilo kojeg tijela Ujedinjenih nacija.
Napomene
<references group="lower-alpha"/>
Donje Žešće
Donje Žešće su naseljeno mjesto u općini Foča, Bosna i Hercegovina.
Tom Welling
Tom Welling (puno ime: Thomas John Patric Welling) je američki glumac. Rodio se 26. aprila 1977. godine u New Yorku. Njegov otac je penzionirani izvršni direktor General Motorsa, a njegova majka je inženjer. Tom ima dvije starije sestre i mlađeg brata, Marka. Maturirao je na Okemos srednjoj školi u Michiganu 1995. godine. Umjeto da je otišao na koledž, počeo je raditi kao građevinski radnik, te je živio u kući svojih roditelja. Njegov talenat je otkriven kada mu je bila 21 godina, od strane jednog modnog lovca na talente, koji mu je preporučio da postane model. Poslje nekoliko godina i putovanja po svijetu, Tom je shvatio da je gluma, to što ga najviše privlači.
Oženio je Jamie White 5. jula 2002. godine, u Martha's Vineyardu, nakon trogodišnje veze. Trenutno živi u Vancouveru, gdje se snima serija Smallville. U slobodnu vrijeme uživa u društvu dobrih prijatelja, čitanju, trčanju, igranju košarke, te igri sa svojim psima.
Prvi počeci
Tom je počeo sa glumom već u srednjoškolskim predstavama, gdje je pokazao veliki talenat. Konačno se seli u Los Angeles, želeći izgraditi uspješnu filmsku karijeru. Publici se prvi put pokazao 2001. godine, glumeći protivnika Amy Brenneman u romantičnoj ulozi u seriji Judging Amy. Tom je u toj seriji trebao glumiti u samo tri epizode, ali nakon pozitivnih kritika, odglumio je u šest epizoda. Kasnije se pojavio u filmovima kao što su Special Unit 2 i Undeclared.
Tom kao Superman
Tom je izabran za ulogu Clark Kenta u seriji Smallville nakon velike potrage za novim licem, koje bi tumačilo lika. Pričalo se, da je Tom dva puta odbio ulogu, prije nego ju je, na kraju, prihvatio.
Patriotsko ubistvo
Patriotsko ubistvo (izdat 1941.) je roman Agathe Christie s Herculeom Poirotom u glavnoj ulozi.
Radnja
Bio je to dan kojeg će Hercule Poirot još dugo pamtiti. Ujutro se nije mogao osjećati nadmoćnim u odnosu na ostale ljude. Naime, otišao je u posjetu gospodinu Morleyu, svome zubaru. Popodne je, također, bilo nezaboravno. Gospodin Morley je pronađen mrtav s tamnom rupom ispod desne sljepoočnice. Pištolj je ležao na podu pored njegove ispružene desne ruke.
Nekoliko sati kasnije, jedan od zubarevih pacijenata, gospodin Amberiotis, u hotelu u kojem je odsjeo, umire od prevelike doze anestetika.
Jasan slučaj ubistva i samoubistva.
Ali, zašto bi jedan od najpoznatijih londonskih zubara s uhodanom i sigurnom praksom počinio zločin usred dana punog posla i pacijenata?
Vodopad Skakavac (Sarajevo)
Zaštićeno područje Skakavac - Spomenik prirode
Na osnovu provedenih istraživanja te prikupljenog velikog broja informacija o prostornoj i vremenskoj organizaciji biocenoza i ekosistema, veoma specifične orografije, geoloških i hidroloških vrijednosti, visokog stepena biološke raznolikosti, endemičnosti i reliktnosti vrsta biljaka, gljiva i životinja, izrađena su dva elaborata i to: "Valorizacija prirodnih vrijednosti područja Skakavac", čiji je nosilac Centar za ekologiju i prirodne resurse Prirodno-matematičkog fakulteta Univerziteta u Sarajevu (februar 2001. godine) i "Separat zaštite šireg prostornog obuhvata Skakavac", nosilac izrade je Kantonalni zavod za zaštitu kulturnohistorijskog i prirodnog naslijeđa, Sarajevo (juni 2001. godine). Pomenuti elaborati su bili osnova za donošenje Odluke o proglašenju šireg podrucja vodopada «Skakavac», spomenikom prirode, ("Sl. novine Kantona Sarajevo", broj 10/02), odnosno njegovog uključenja u III kategoriju zaštićenih područja, koje je uz uvažavanje kriterija IUCN–a, kao i po kategorizaciji zaštićenih područja utvrđenih Zakonom o zaštiti prirode Federacije Bosne i Hercegovine ("Sl. novine FBiH" 33/03), ustanovljeno u svrhu očuvanja specifičnih prirodnih obilježja. Odluka o proglašenju šireg područja vodopada "Skakavac" spomenikom prirode je donesena na sjednici Skupštine Kantona Sarajevo, održanoj 25.4.2002. godine. Odlukom su definisane granice obuhvata, ukupna površina obuhvata (1430,70 ha), zoniranje prostora (zavisno od stepena zaštite utvrđene su tri zaštitne zone), mjere zaštite, kao i korištenje i upravljanje ovim prostorom.
Kružna ruta
lijevo|alt=|mini Do staze se može doći pješice ili automobilom. Da biste se do vodopada došli pješice, preporučuje se autobusom (broj 69) s stanice Sutjeska (Sarajevo) za Nahorevo - a zatim pješice od Nahoreva (crvena strelica) do vodopada Skakavac koristeći dobro označene staze.
Da biste automobilom došli do vodopada (preporučuje se automobil 4x4), to možete učiniti direktno od Sarajeva, preko Nahoreva do rezervata prirode Skakavac. Automobili su zabranjeni nakon zaustavne rampe, a najbolje je pješačiti do vodopada.
Do vodopada Skakavac preporučuje se doći pješice, pješačenje stazom koja vodi pod vodopadom. Šetnjom donjom stazom koja vodi ispod vodopada vidjet ćete mnoga mjesta sa stolovima i klupama idealnim za izletišta.
Biljne vrste
Vegetacija oko samog vodopada obiluje endemičnim i relikatnim vrstama. Okolno područje je veoma heterogeno. Na ovom prostoru su najzastupljenije smrčevo-jelove šume i bukovo-jelove šume, s tim što je smrča prisutnija na više nagnutim terenima. U samoj blizini vodopada su razvijene termofilne šume, kao i šikare crnog graba, jesenje šašike, i crnog jasena.
Turizam
Obilazak iz Sarajeva do vodopada Skakavca se smatra poludnevnom turom za posjetioce sa fizičkom kondicijom, dok ostali trebaju predvidjeti duže pješačenje. Moguć je dolazak biciklom.
M40
M40 je američka repetirajuća snajperska puška koju proizvodi Remington, uvedena je u operativnu upotrebu 1966. godine za potrebe američkih marinaca.
Svaka M40 puška je nastala na osnovu poznate repetirke Remington 700 koja je modificirana, nastala je nakon uviđene potrebe za standardnom snajperskom puškom tokom Vijetnamskog rata.
Prva nogometna liga Federacije Bosne i Hercegovine 2008/2009.
Prva nogometna liga Federacije Bosne i Hercegovine 2008/2009. je bila deveta sezona Prve nogometne liga Federacije Bosne i Hercegovine. U ligi se takmičilo 16 klubova.
Pobjednik ove sezone je bio Olimpik iz Sarajeva, te tako ostvario plasman u Premijer ligu. Drugoplasirani je bio Rudar Kakanj sa sedam bodova zaostatka. Iz lige su ispali Troglav Livno, Čapljina, Krajina Cazin, Bratstvo Gračanica i Ozren Semizovac.
Planina Brokeback
Planina Brokeback je američki romantični, dramski film snimljen 2005. godine u režiji Ang Lee-a a producenti su bili Diana Ossana i James Schamus. Film je adaptacija istoimene kratke priče iz 1997. godine američke književnice, dobitnice Pulitzerove nagrade, Anne Proulx. Scenarij su napisali Ossana i Larry McMurtry. Glavne uloge tumače Heath Ledger, Jake Gyllenhaal, Anne Hathaway i Michelle Williams. Radnja filma se usredsređuje na složenu emocionalnu i seksualnu vezu između Ennisa Del Mara i Jacka Twista na Američkom zapadu u periodu od 1963. do 1983. godine.
Lee je prihvatio rad na projektu nakon niza pokušaja prilagođavanja kratke priče za film od strane raznih drugih režisera koji nikada nisu započeli sa radom. Focus Features je koproducirao zajedno sa River Road Entertainmentom koji je i distribuirao film. Glavni glumci Ledger i Gyllenhaal najavljeni su 2003. godine, a snimanje je potom započeto na različitim lokacijama u Kanadi 2004. godine. Sljedeće godine Planina Brokeback je premijerno prikazan na Filmskom festivalu u Veneciji, a zvanično je počeo sa prikazivanjem 9. decembra 2005.
Film je dobio pozitivnu kritiku a naročito Leejeva režija i izvedbe Ledgera, Gyllenhaala i Williams. Planina Brokeback je stavljena na listu deset najboljih filmova 2005. godine od strane filmskih kritičara. Također film je bio komercijalno uspješan, zaradivši 178 miliona dolara širom svijeta u odnosu na budžet od 14 miliona dolara, iako suočen sa pitanjima u vezi sa distribucijom u mnogim zemljama. Film je dobio nagrade za najbolji film i najboljeg režisera na dodjeli nagrada BAFTA, Zlatni globus, Udruženja američkih filmskih producenata, Filmska nagrada po izboru kritičara, i nagrada "Nezavisni duh", između ostalih. Također je dobio osam nominacija za nagradu Oscar, što je iznosilo najviše nominacija na 78. dodjeli "Oscara", gdje je osvojio tri - Oscar za najboljeg režisera, Oscar za najbolji adaptirani scenarij, i Oscar za najbolju originalnu muziku.
Planina Brokeback je također bio predmet kontroverzi, poput razočaravajućeg gubitka Oscara za najbolji film od strane filma Sudar, kao i kritika konzervativnih medija. Suprotno tome, dok se o seksualnosti njegovih likova žestoko raspravlja, film se također smatra odskočnom daskom za dokazivanjem filmova sa LGBT tematikom među glavnim medijima. Godinama kasnije, Kongresna biblioteka je 2018. godine izabrala film na čuvanje u Nacionalni filmski registar u Sjedinjenim američkim državama.
Radnja
Godine 1963. Joe Aguirre angažuje Ennisa Del Mara i Jacka Twista kako bi tokom ljeta u planinama Wyominga čuvali ovce. Nakon noći pijančevanja, Jack prilazi Ennisu, koji u početku oklijeva, ali na kraju pristaje na Jackovo udvaranje. Uprkos Ennisovoj izjavi da je to bio jednokratni incident, oni razvijaju strastveni seksualni i emotivni odnos. Nakon što se Jack i Ennis na kraju razdvajaju, Ennis se vjenčava sa svojom dugogodišnjom zaručnicom Almom Beers i s njom ima dvije kćeri. Jack se sljedećeg ljeta vraća tražeći posao, ali Aguirre, koji je u planini znao za vezu Jacka i Ennisa, odbija da ga zaposli. Jack se seli u Texas, gdje se upoznaje s rodeo jahačicom Lureen Newsome, koju ženi i ima sina s njom. Nakon četiri godine, Jack posjećuje Ennisa. Nakon susreta, njih dvojica se strasno ljube, a Alma ovo nehotice opaža. Jack predlaže Ennisu da zasnuju život na malom ranču, ali Ennis to odbija, progonjen sjećanjem iz djetinjstva o mučenju i ubistvu dvojice muškaraca osumnjičenih za homoseksualno ponašanje. Također on nije voljan da napusti porodicu.
Na kraju redovnog ribolova, Jack saznaje da Ennis, kako bi zadržao svoj posao, ne može ponovo da se sastane s njim prije novembra. Jackova frustracija dovela je do svađe, a Ennis krivi Jacka kao uzrok svih njegovih vlastitih krivih postupaka. Ennis počinje plakati. Jack pokušava da ga zagrli ali on na trenutak odbija, ali na kraju ostaju u zagrljaju. Jack gleda kako Ennis odlazi. Nešto kasnije, Ennis dobiva nazad razglednicu koju je poslao Jacku sa pečatom "Pokojnik". On zove Lureen koja kaže da je Jack poginuo u nesreći nakon što je eksplodirala guma koju je mijenjao. Dok ona govori, Ennis zamišlja da je Jacka zapravo na smrt pretukla banda razbojnika, sudbine koje se Ennis jako bojao. Lureen kaže Ennisu da je Jack želio da mu se pepeo razbaca po planini Brokeback, ali ona ne zna gdje je to. Ennis putuje da se susretne sa Jackovim roditeljima i nudi im da odnese Jackov pepeo u planinu. Otac odbija, on bi radije da se pepeo čuva na porodičnom imanju. Jackova majka mu dopušta da vidi Jackovu dječju spavaću sobu, gdje Ennis pronalazi krvavu košulju za koju je mislio da je izgubio na planini Brokeback. Otkriva kako je Jack držao okačenu zajedno s vlastitom košuljom zaprljanom krvlju od tuče tog ljeta. Ennis obje majice drži do lica, tiho plačući. Jackova majka dopušta mu da sačuva majice.
Kasnije, 19-godišnja Alma mlađa stiže do Ennisove prikolice kako bi rekla ocu da je zaručena. Ona traži njegov blagoslov i poziva ga na svadbu. Ennis je pita da li je njen zaručnik zaista voli, a ona odgovara: "Da". Nakon što Alma mlađa odlazi, Ennis odlazi do svog ormara, gdje njegove i Jackove majice vise zajedno s razglednicom planine Brokeback zakačenom iznad. Na trenutak se zagleda u majice, i sa suzama u očima promrmlja: "Jack, kunem se ..."
NGC 5015
NGC 5015 (također poznat kao IRAS 13097-0404, MCG -1-34-12 i PGC 45862) je prečkasta spiralna galaksija koja je udaljena oko 145 miliona sg od Zemlje i nalazi se u sazviježđu Djevica. Najveći prečnik je 1,80 (76 hiljada sg) a najmanji 1,5 uglovnih minuta (63 hiljade sg). Prvo otkriće je napravio John Frederick William Herschel 11. marta 1787. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
N-formilmetionin
{{infokutija hemijski spoj N-Formilmetionin (fMet, HCO-Met, For-Met ) je derivat aminokiseline metionina u kojem je formil grupa dodana amino grupi. Posebno se koristi za iniciranje sinteza proteina iz bakterijal i organelskih gena, a može se ukloniti post-translacijskom modifikacijom. fMet ima ključnu ulogu u sintezi proteina bakterija, mitohondrija i hloroplast. Ne koristi se u citosolnoj sintezi proteina eukariota, gdje su eukariotski jedarni geni prevedeni. Također ga ne koristi Archaea. U ljudskom tijelu, imunski sistem prepoznaje fMet kao strani materijal, ili kao alarmni signal koji oslobađaju oštećene ćelije, i stimuliše tijelo da se bori protiv potencijalne infekcije.
Funkcija u sintezi proteina
fMet je početni ostatak u sintezi proteina u bakterijama, te se, prema tome, nalazi na N-terminalu rastućeg polipeptida. fMet se isporučuje u ribosom (30S) – iRNK kompleks pomoću specijalizovane tRNK (tRNAfMet) koja ima 3'-UAC-5' antikodon koji je sposoban da se veže za 5'-AUG-3' startni kodon koji se nalazi na iRNK. fMet je stoga kodiran istim kodonom kao metionin; međutim, AUG je takođe translacijski inicijacijski kodon. Kada se kodon koristi za inicijaciju, fMet se koristi umjesto metionina, čime se formira prva aminokiselina, kako se sintetiše peptidni lanac. Kada se isti kodon pojavi kasnije u iRNK, koristi se normalan metionin. Mnogi organizmi koriste varijacije ovog osnovnog mehanizma. Dodavanje formil-grupe metioninu katalizira enzim metionil-tRNK formiltransferaza. Ova modifikacija se vrši nakon što je metionin učitan na tRNKfMet pomoću aminoacil-tRNK sintetaza. Sam metionin može se učitati ili na tRNKfMet ili tRNKMet. Međutim, transformilaza će katalizirati dodavanje formil-grupe metioninu samo ako je metionin napunjen na tRNKfMet, a ne na tRNKMet. N-terminalni fMet se uklanja iz većine proteina, i domaćina i rekombinantnih, nizom dvije enzimske reakcije. Prvo, peptid-deformilaza ga deformilira, pretvarajući ostatak nazad u normalan metionin. Zatim metionin-aminopeptidaza (MAP) uklanja ostatak iz lanca. Mitohondrije eukariotskih ćelija, uključujući one kod ljudi, i hloroplasti biljnih ćelija također pokreću sintezu proteina sa fMet. S obzirom da mitohondrije i hloroplasti imaju ovu početnu sintezu proteina sa fMet-om zajedničku sa bakterijama, ovo je citirano kao dokaz za endosimbiotsku teoriju.
Relevantnost za imunologiju
Budući da je fMet prisutan u proteinima koje proizvode bakterije, ali ne i u proteinima koje proizvode eukarioti (osim u organelama dobivenim od bakterija), imunski sistem ga može koristiti da pomogne u razlikovanju sebe od ne-ja. Polimorfonuklearne ćelije mogu vezati proteine počevši od fMet-a i koristiti ih za pokretanje privlačenja cirkulirajućih krvnih leukocita, a zatim stimulirati mikrobicidne aktivnosti kao što je fagocitoza. Budući da je fMet prisutan u proteinima koje stvaraju mitohondrije i hloroplasti, novije teorije ga ne vide kao molekulu kojs imundki sistem može koristiti da razlikuje sebe od ne-sebe. Umjesto toga, čini se da se oligopeptidi i proteini koji sadrže fMet oslobađaju od strane mitohondrija oštećenih tkiva, kao i od oštećenih bakterija, te se stoga mogu kvalificirati kao "alarmni" signal, kao što je objašnjeno u Model opasnosti imunosti. Prototip oligopeptida koji sadrži fMet je N-formilmetionin-leucil-fenilalanin (FMLP) koji aktivira leukocite i druge tipove ćelija vezivanjem sa ovim ćelijama formil-peptidnim receptorom 1 (FPR1) i formil-prptidnim receprorom 2 (FPR2) G-protein spregnuti receptori (vidi takođe formil-peptidni receptor 3). Delujući preko ovih receptora, oligopeptidi i proteini koji sadrže fMet su dio urođenog imunskog sistema; oni funkcionišu da iniciraju akutne ulalne odgovore, ali pod drugim uslovima funkcionišu da inhibiraju i rešavaju ove odgovore. Oligopeptidi i proteini koji sadrže fMet također funkcionišu u drugim fiziološkim i patološkim odgovorima.
Volga
Volga izvire u gorju Valdai na nadmorskoj visini od 228 m, teče prvo na istok, zatim skreće na jug kroz istočnoevropsku ravnicu i ulijeva se u Kaspijsko jezero u blizini Astrahana na nadmorskoj visini od -28 m (ispod nivoa mora). Visinska razlika izvora i ušća Volge iznosi 256 m.
Ima oko 200 većih pritoka, a površina sliva joj iznosi oko 1,36 miliona km², obuhvatajući ukupno 151.000 vodotoka, malehnih rijeka, potoka i povremenih vodotoka. Protok kroz Volgograd prosječno iznosi oko 264 milijarde m³ godišnje.
Preko kanala Volga-Baltičko more, Volga je na zapadu povezana sa Baltičkim more, a preko ovog kanala (kanal Baltičko more-Bijelo more) i sa Arktičkim okeanom. Preko kanala Volga - Don i rijeke Don povezana je sa Azovskim i Crnim more
Izvor i gornji tok
Volga izvire i protiče zapadnim dijelom Rusije. Njen izvor nalazi se u gorju Valdai u blizini sela Volgoverchovje (Волговерховье, n.v. 228m).
lijevo|thumb|Volga kod gradića Pljos
Dragomilići (Foča, FBiH)
Dragomilići su naseljeno mjesto u općini Foča, Bosna i Hercegovina.
Malarija
mini|desno|300px|Svjetsko rasporostranjenje malarije Malarija (, "loš zrak") jest parazitska infektivna bolest koju izaziva sićušni parazit roda Plasmodium i to bilo koji od četiri vrste koliko ih postoji. Svaka od ovih vrsta ima svoje specifičnosti, bilo prema reakciji na medikamente ili prema lokaciji u organizmu nakon infekcije, ali i prema efektima koje ima po zdravlje čovjeka.
Uzročnik
mini|lijevo|250px|Plasmodium falciparum u eritrocitima
Prenosnik
mini|desno|250px|Anopheles albimanus, prenosnik malarije Vektor tj. prenosnik ovog parazita, a i same bolesti, je komarac malaričar iz roda Anopheles, koji ujedom unosi istog u čovjeka. Kako je poznato da se larve komarca sve do izlaska iz ljušture nalaze pod vodom, uglavnom u močvarnom područjima, otuda i logika rasprostranjenosti samog parazita. Prijenos ovog jako malog parazita je jedino moguć preko Anopheles, jer se jedan dio životnog ciklusa odvija unutar komarca, a kako se nalaze najčešće u pljuvačnim žlijezdama komarca, paraziti se ubodom prenose direktno u krv, tačnije u crvena krvna zrnca. Njihov put je najčešće prema jetri gdje se generiše veliki broj parazita koji zaposjedaju sve veći broj eritrocita, koje svojom reprodukcijom uništavaju u velikom broju.
Simptomi
Zavisno od vrste parazita iz reda Plasmodiuma i vremena inkubacije, prvi simptomi se mogu javiti 7-14 dana ili čak i 8-10 mjeseci nakon infestacije. Dosta toga zavisi i od imuniteta, pa se tako mogu zabilježiti slučajevi potpunog imuniteta, koji je stečen vremenom. Simptomi malarije, pogotovo u prvih nekoliko dana, ne izgledaju ništa drugačije od uobičajenih simptoma koje imaju neke druge bolesti koje uzrokuju bakterije, virusi ili paraziti. To otprilike uključuje povećanu tjelesnu temperaturu, glavobolju, umor, pojačano znojenje, povraćanje, ali mogu se javiti i nešto drugačiji znaci kao suh kašalj, bolovi u mišićima, povećanje jetre, ili čak nervne disfunkcije i gubitak svijesti. Kao što je već i navedeno, najnepovoljnije efekte izaziva P. falciparum.
Liječenje
mini|lijevo|250px|Struktura kinina Tretiranje ove bolesti odgovarajućim lijekovima u zavisnosti je od vrste Plasmodiuma koja je prisutna u organizmu čovjeka, koncentracije samog parazita u krvi (ako je u više od 5% eritrocita potvrđeno prisustvo parazita, prekida se terapija per os i lijekovi se apliciraju intravenski), kao i rezistencije parazita na neke od lijekova. Pravilna terapija lijekovima protiv malarije nekon 48 sati uklanja sve simptome bolesti, a već nakon 3-4 dana parazit je uklonjen i iz krvotoka.
Da bi se spriječile rekurence, odnosno ponovne pojave iste bolesti, u terapiju se uključuje i Primaquine, koji će spriječiti ponovni razvoj parazita, naročito onih iz vrsta P. ovale i P. vivax.
NGC 6447
NGC 6447 (također poznat kao IRAS 17445+3535, MCG 6-39-19, PGC 60829 i UGC 10975) je prečkasta spiralna galaksija koja je udaljena oko 310 miliona sg od Zemlje i nalazi se u sazviježđu Herkul. Najveći prečnik je 1,60 (144 hiljade sg) a najmanji 0,9 uglovnih minuta (81 hiljada sg). Prvo otkriće je napravio Albert Marth 9. jula 1864. godine.
Demandred
Demandred je imaginarni lik iz svijeta epske fantastike Točak vremena. On je jedan od 13 Izgubljenih, zlih Aes Sedai koji služe Mračnog. Za vrijeme Doba legendi, Demandred se zvao Barid Bel Medar. Bio je drugi najuspješniji čovjek svoga doba, odmah poslije Lijusa Terina Telamona. Bio je visok i lijep. Riječju skoro se opisuje njegov život. Rođen je jedan dan poslije Lijusa Terina. Bio je skoro jak i vješt kao Lijus Terin. Njegove knjige su bile skoro toliko uspješne, ljudi su ga obožavali skoro kao Lijusa. Zbog toga je zamrzio Lijusa Terina. Za vrijeme Rata moći, postao je general. Prešao je Sijenci da bi uništio Lijusa Terina. Nikada nije dugo bio guverner već je odlazio na bojno polje da savlada Lijusa Terina. Nije se dobro slagao sa Samaelom. Nakon 3000 godina zatočeništva u zatvoru Mračnog, uspio se osloboditi.
Mirsad Bešlija
Mirsad Bešlija, rođen 6. jula 1979. godine u Živinicama, je bosanskohercegovački nogometaš. Odigrao je 29 utakmica u dresu reprezentacije Bosne i Hercegovine. Trenutno igra za FK Željezničar. Igra na poziciji desnog krila.
Karijera
Svoju profesionalnu karijeru Mirsad Bešlija je počeo u NK Bosna iz Visokog. Nakon jedne sezone dolazi na posudbu u Željezničar gdje je zajedno sa Dželaludinom Muharemovićem, Bulendom Bišćevićem, Samirom Muratovićem i ostalim igračima stvorio jedan od najboljih timova u historiji Premijer lige BiH. Sa Željezničarom ubjedljivo osvaja šampionsku titulu i kup BiH u sezoni 2000/2001.
Nakon izuzetno uspješne sezone dolazi na metu mnogih evropskih klubova, a najuporniji je bio belgijski prvoligaš Racing Genk. U Belgiji provodi pet godina postavši jedna od okosnica tima. U 116 utakmica koje je odigrao za Genk dao je 16 golova i bezbroj puta asistirao svojim suigračima.
U sezoni 2005/06. u zimskom prelaznom roku Bešlija je nakon dugih pregovora prešao iz Genka u aktuelne viceprvake Škotske Premier lige, Heart of Midlothian F.C. Hearts su za njega platili rekordnu odštetu od 850 000 funti (~ 2.55 miliona KM). Trenutno ima manjih problema sa povredama i trenerom Hertsa Ivanauskasom. Nakon što je za šest mjeseci u Heartsu odigrao samo 5 utakmica najavio je mogućnost odlaska iz kluba ukoliko ne dobije veću priliku da igra u prvom timu.
Od sezone 2008/09. Mirsad Bešlija je član sarajevskog Željezničara.
Reprezentativna karijera
Za reprezentaciju Bosne i Hercegovine Bešlija je dosad odigrao 29 utakmica i bio nezamjenjiv na desnoj strani bh. selekcije.
IC 1917
IC 1917 (također poznat kao ESO 155-?23 i PGC 100539) je kompaktna galaksija koja je udaljena oko 1067847840,0 sg od Zemlje i nalazi se u sazviježđu Sat. Najveći prečnik je 0,30 (93 hiljade sg) a najmanji 0,3 uglovnih minuta (93 hiljade sg). Prvo otkriće je napravio DeLisle Stewart 14. oktobra 1898. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Eksplozija
Eksplozija je brzo oslobađanje energije, koje je povezano sa stvaranjem pritiska pri čemu dolazi do razaranja materijala nosilaca eksplozije. Kod eksplozije se reakcija odvija toliko velikom brzinom da djelići materije u graničnom sloju gasa ne mogu na vrijeme da se uklone udarnom talasu koji nastaje uslijed pritiska. Ovi udarni talasi se nazivaju detonacijama.
Pliva (čvor)
Kao i:
Centaurea
Centaurea (zečina)  je rod sa između 350 i 600 vrsta cvjetnica u porodici Asteraceae. Pripadnici roda nalaze se samo sjeverno od ekvatora, većinom u Istočnoj hemisferi; Bliski Istok i okolne regije posebno su bogate vrstama. U zapadnom dijelu Sjedinjenih Država, žute zečine su invazivna vrsta. Oko 1850. godine, sjeme biljki stiglo je u državu Kalifornija. Vjeruje se da su te sjemenke došle iz Južne Amerike.